runetrust/blame-folketinget-dk huggingface dataset:
Karen Hækkerup (S), 2009-02-19:
Beslutningsforslaget pålægger jo kun regeringen at fremkomme med et lovforslag, og man kunne jo godt spørge, hvis regeringen i sit lovforslag medtænker, at det ikke nødvendigvis kun er de biologiske forældre, men at man også skal tage det hensyn, som f.eks. Dansk Folkeparti - helt rigtigt, synes jeg - gjorde opmærksom på, om Dansk Folkeparti så alligevel vil være villig til at støtte forslaget.
Helle Sjelle (KF), 2004-12-10:
Således er vi alt i alt i Det Konservative Folkeparti meget positivt indstillet over for anerkendelse af realkompetencer, og vi mener, at regeringen har taget et skridt i den rigtige retning ved at åbne op for en udbygning af mulighederne for anerkendelse af realkompetencer.
Finn Sørensen (EL), 2013-05-30:
Så det forslag, der ligger til et håndhævelsesdirektiv, handler ikke om at ændre udstationeringsdirektivet, sådan som jeg ser det – tværtimod slås det fast, at Domstolens afgørelser er gældende – men det handler om at forbedre håndhævelsen af udstationeringsdirektivet.
Anders Kronborg (S), 2019-12-12:
Vi er vant til at arbejde på den internationale scene, og jeg tror på, at hvis vi for alvor skal have gennemslagskraft, have mulighed for at gøre en forskel, så skal vi arbejde internationalt med denne problemstilling, og der tror jeg faktisk, at vi som et lille land kan rykke meget mere end bare ved at lave en boykot, som jo så, skal vi huske, i virkeligheden ikke kan lade sig gøre.
Birthe Skaarup (DF), 2005-03-03:
Vi kan konstatere, at for den enkelte restaurationsvirksomhed indebærer en synlig skiltning som punkt 1, at der aktivt skal diskuteres rygepolitik på den enkelte virksomhed, og som punkt 2, at der samtidig lægges op til, at virksomhederne inddrager de ansattes arbejdsmiljø i overvejelserne, og det er faktisk en nødvendighed.
Peter Skaarup (DF), 1999-02-09:
Men det har vi jo haft lange diskussioner om i Folketingssalen tidligere. Så spørger hr. Holger K. Nielsen, og det spurgte hr. Søren Søndergaard også om, om Dansk Folkeparti vil anvende atomvåben i en aktuel situation, og her er svaret bare: Det er ikke noget aktuelt overhovedet i øjeblikket.
Bent Bøgsted (DF), 2004-01-27:
I forbindelse med beskæftigelsesministerens tale om det her med ansættelse af østarbejdere uden først at undersøge, om der er dansk arbejdskraft tilgængelig, synes jeg, det er helt misvisende, at firmaerne i Danmark ikke først skal undersøge hos arbejdsformidlingen, om der er noget arbejdskraft.
Jonas Dahl (SF), 2010-04-07:
Det kunne bl.a. være, at vi uddannede personalet – vi snakker ikke folk, der skal være på skolebænken i årevis, vi snakker et 2-ugers-kursus i helt basal rengøring – således at vi sikrer os, at patienterne på de danske sygehuse, hvor patienterne kommer ind, også kommer derfra igen endnu mere raske, end da de kom ind.
Thor Pedersen (V), 2006-11-22:
Den aftale, der blev indgået i forbindelse med et dansk bidrag til Det Europæiske Råd i Helsingfors for nylig, var jo lige præcis en meget bredt forankret – i politisk henseende i Folketinget – opfordring til EU om overhovedet at bevæge sig i den danske retning, hvor vi tilkendegav, at vi ønskede at gøre endnu mere end det, vi egentlig forlanger af det øvrige Europa.
Tom Behnke (FRI), 2000-12-05:
Vi mener også, at når man går ind og ser på de muligheder, som systemet giver i dag, og de muligheder, som der er på offentlige institutioner: biblioteker, skoler og lign., at så er det et problem, som er ganske værd at tage en diskussion om, og det er helt afgjort, at det også er på tide, at vi gør det, og at vi bliver enige om: Hvad vil vi, og hvad vil vi ikke?
Ole M. Nielsen (KRF), 1999-01-13:
længere end til forsiderne af bladene, men der stod lidt om, hvad de indeholdt, og der var altså behandling af videobåndoptagere, trusseindlæg, miljømærker, markedsføring, digitale videokameraer, pølser, vedligeholdelse af træmøbler, soveposer og tjek på legepladsen
Frank Jensen (S), 1998-10-21:
Når Rigspolitichefens udtalelse foreligger, vil den pågældende politibetjent, der har klaget over Rigspolitichefens afgørelse, naturligvis få lejlighed til at fremkomme med sine yderligere bemærkninger til sagen, inden vi i Justitsministeriet træffer afgørelsen. Som jeg også ved min skriftlige besvarelse af spørgsmålet nr. S 1315 lovede spørgeren, så skal jeg nok vende tilbage med besvarelse af spørgsmålet, når vi i ministeriet har afgjort klagen over Rigspolitichefens afgørelse. Jeg mener, at det er rigtigt, at den form for sagsbehandling, der vedrører enkeltpersoner, foregår mest hensigtsmæssigt ved en skriftlig besvarelse og ikke i form af yderligere uddybende bemærkninger om konkrete menneskers tilværelse og deres skæbne her i den mundtlige spørgetid.
Jesper Langballe (DF), 2008-05-20:
Derfor vil vi hverken i skolen eller i retsvæsenet have hagekors, fordi det symboliserer noget afskyeligt, og derfor vil vi ikke have tørklædet, fordi det symboliserer noget afskyeligt og forsøger på at gennemtvinge det i en systematisk islamisering af den vestlige verden.
Sophie Hæstorp Andersen (S), 2025-01-22:
Så på den måde vil jeg gerne imødekomme ordføreren i, at det jo ikke er et perfekt system, vi har, men vi er meget opmærksomme på, hvor det er, vi hele tiden skal forbedre os, bl.a. ved at skabe en bedre Tilbudsportal, men også ved at skabe endnu større gennemsigtighed i forhold til taksterne.
Line Barfod (EL), 2008-05-15:
Det virker med al den lovgivning, man gennemfører, som om man er meget mere optaget af at få ført penge over til det private sundhedsvæsen, få ført penge over til de private ældreplejefirmaer osv., og er fuldstændig ligeglad med, at det ikke er den udvikling, som borgerne eller kommunalpolitikerne ønsker - og slet ikke medarbejderne.
Jesper Petersen (S), 2024-12-12:
Jeg synes så bare, at når et erhverv som landbruget faktisk selv går med ind i en aftale, så er det meget ærgerligt, at Danmarksdemokraterne ikke ligesom er med til at bakke op om det ved at sige, at her er der faktisk et erhverv, der siger, at det her kan vi godt, det vil vi godt, og det giver udfordringer, men vi gør det, sådan at Danmarksdemokraterne bakkede op om den grønne trepartsaftale.
Astrid Krag (SF), 2011-03-16:
Så må jeg spørge ministeren: Når jeg i Politiken – som jeg rigtig får gjort reklame for her – kan læse, at ordfører for Dansk Folkeparti, hr. Søren Krarup, allerede i dag siger, at man siger ubetinget nej til at kigge på det her, skal det så forstås på den måde, at ministeren vil indkalde til nogle bredere forhandlinger?
Kristian Thulesen Dahl (DF), 1997-11-25:
DET ER EMNER, SOM HR. OLE STAVAD OGSÅ BLIVER NØDT TIL AT FORHOLDE SIG TIL, FOR DET DREJER SIG IKKE KUN OM DE ANDRE TING, SOM VI ELLERS MEGET GERNE OGSÅ DELTAGER I DISKUSSIONEN OM.
Flemming Møller Mortensen (S), 2011-05-10:
Det, vi har sagt med vores ændringsforslag, er, at det ikke er godt at nedsætte alderen fra 16 til 15 år for at få kørekort til de små knallerter, og jeg vil gerne citere Rigspolitiet for at sige, at Rigspolitiet ikke finder færdselssikkerhedsmæssigt belæg for at ændre det nuværende alderskrav til knallertføring.
Kristen Touborg (SF), 2004-04-27:
Jeg har forstået på ministeren, at ministeren har en vis forståelse for, at det er en uheldig og utilfredsstillende situation, og mit spørgsmål til ministeren er: Hvad har ministeren gjort, og hvad vil ministeren gøre for at komme ud af den situation, vi er i på nuværende tidspunkt?
Julie Skovsby (S), 2010-11-04:
Når nu ministeren selv er inde på forskning og udvikling, vil jeg nævne, at de også skriver i afsnittet, der hedder »Skadeligt for forskning og udvikling«, at det, at man indfører brugerbetaling netop kan have den konsekvens, at det bliver sværere at få patienter til at deltage i forskningsprojekter.
Lennart Damsbo-Andersen (S), 2008-03-12:
Eller at man laver - som vi også har foreslået i forbindelse med vores forslag til jobplan - nogle hammerslag i forhold til de arbejdsgivere, som udnytter det her system; det vil sige, at de enten skal betale gebyrer eller lignende, hvis de ønsker at ansætte personer, der skal have supplerende dagpenge, på deltid.
Karsten Lauritzen (V), 2011-12-20:
Modsat justitsministeren, som jo i øvrigt tilsyneladende er ligeglad, har vi i Venstre faktisk den holdning, at selv om konventionen tvinger os til noget, tillader vi os at arbejde for, at man laver konventionen om, for vi synes, at det er problematisk at give statsborgerskab til dybt kriminelle.
Flemming Kofod-Svendsen (KRF), 1999-09-07:
Selv om lydforholdene ikke er så gode her i salen, tror jeg ikke, jeg har overhørt, at hr. Jan Petersen totalt undlod at komme ind på familiepolitikken, og dér har jeg et spørgsmål til hr. Jan Petersen: Er det, fordi Socialdemokratiet i den grad nedprioriterer området?
Jørn Neergaard Larsen (V), 2016-04-28:
Den proces, vi kører her, er afstemt med den grønlandske regering, og jeg går ud fra, at der kan foretages en respektfuld afstemning af den videre proces i tilknytning til udvalgsbehandlingen og med en fortsat kontakt imellem de grønlandske myndigheder og de danske myndigheder.
Søren Søndergaard (EL), 2005-01-12:
Jeg tror, at alle har gjort deres absolut bedste, og mange har sikkert gjort en del mere, både i Udenrigsministeriet og ude på stedet og rejseguider og folk, der er blevet sendt derud, folk ude i Kastrup Lufthavn, der har taget imod, kriseberedskab.
Jytte Andersen (S), 2004-01-29:
Det, vi taler om, er, at man i forhold til det nye byggeri skal stille nogle krav, hvor man tænker det her ind på tegnebrættet, ikke sådan at forstå, at alle bygninger skal være handicaptilgængelige over det hele, for sådan spiller klaveret trods alt heller ikke, det her er dyrt, men reelt tager fat på det.
Gitte Seeberg (KF), 2003-05-08:
Det Konservative Folkeparti er helt enig i den politik, regeringen fører, nemlig at der skal holdes igen på de offentlige udgifter, og vi er såmænd kun glade for, at vi har fået en regering, der rent faktisk også er parat til at holde igen, for vi ser gerne, at den enorme vækst, der har været inden for det offentlige, nu bliver lavet om til en moderat vækst.
Jens Rohde (V), 2005-12-14:
Det kan ikke nytte noget at lave målinger af, hvad folk føler, for det er jo klart, at hvis man spørger en narkoman, bliver svaret – for nu ikke at bruge mine egne ord, men et eksempel fra Cliff Kaltoft – at en del af stofmisbrugerne føler, de har fået det værre, fordi de er blevet 4 år ældre.
Margrethe Vestager (RV), 2004-10-26:
Jeg tror faktisk, at Det Radikale Venstre har en noget mere konkret opfattelse af, hvordan det lokale demokrati fungerer, end Venstre, som tror, at det er nødvendigt med informationspamfletter, før borgerne overhovedet gider diskutere med deres egne politikere, hvordan den lokale virkelighed ser ud.
Morten Dahlin (V), 2023-04-11:
Og i den sammenhæng skal der lyde en stor tak til politiet, Divisionsforeningen, DBU, Danske Fodboldfans, AGF, Brøndby og FC København samt deres officielle fanklubber for at medvirke i det arbejde, der ledte op til den politiske aftale, der så ledte op til det lovforslag, vi behandler her i dag.
Karsten Lauritzen (V), 2008-05-29:
Altså, loven kræver allerede i dag, sådan som vi i Venstre læser den, at dyrehandlere skal have en faglig viden om dyrevelfærd, og derfor kan vi ikke være sikre på, at problemerne med kæledyr, der mistrives, kun skyldes manglende viden hos dyrehandlerne.
Allan Niebuhr (KF), 2006-10-27:
I fortsættelsen af det er mit spørgsmål til hr. Bjarne Laustsen: Tror hr. Bjarne Laustsen ikke, at der er en særlig grund til, at en fisker nu kan gå hen i sin bank med oprejst pande og med et budget, som viser, at han nu er værd at investere i, at han kan fremlægge en plan for en investering i den tid, han har optaget et lån?
Kim Christiansen (DF), 2019-01-18:
Det er et rigtig godt forslag, altså at man laver de her retslige ændringer i Sund og Bælt Holding A/S, bl.a. så man kan trække på den store viden, som selskabet efterhånden har tilegnet sig, f.eks. i forbindelse med at vi skal til at indkræve betaling, dvs. vejbenyttelsesafgift, for udenlandske bilister, som vi skal i 2019.
Kristian Jensen (V), 2007-05-02:
Når både den tidligere og den nuværende regering har vurderet på ændringer af afgiftssatser vedrørende grænsehandel, har man vurderet på provenuet efter adfærdsændringer i en erkendelse af, at skatten er en så vigtig faktor, at når vi ændrer på skattepolitikken og på skatteniveauer, påvirker vi også borgernes og virksomhedernes adfærd, og at det naturligvis skal regnes med ind for at få det realistiske og det saglige blik på, hvad provenuet skal være.
Lone Dybkjær (RV), 2008-04-08:
Det fandt vi var en meget vigtig forudsætning for, at vi kunne sige, at den var i orden, og at vi kunne ratificere den - også uden folkeafstemning - fordi der var et oplysningsarbejde, der kunne sættes i gang, så mennesker kunne få at vide, hvad den her traktat handler om.
Søren Krarup (DF), 2005-05-12:
Det er fuldstændig rigtigt, at integration er blevet en beklagelig nødvendighed, fordi der er sket en katastrofe fremkaldt især af De Radikale, men med støtte fra hele venstrefløjen, og dette er gudskelov blevet ændret med det systemskifte, der skete i 2001, hvor befolkningen gennemtvang et regeringsskifte og netop et systemskifte.
Morten Østergaard (RV), 2005-10-06:
Det, at man har strammet udlændingelovene, har skabt en situation i landet, hvor – uanset hvad hr. Jens Rohde måtte mene er nettotallet – situationen er den, at antallet, det absolutte antal af ledige indvandrere og efterkommere, på trods af at der kommer færre og færre nye indvandrere til landet, er steget kvartal for kvartal siden 2002 med undtagelse af det første kvartal i år.
Arne Melchior (CD), 1999-03-19:
CD kan støtte forslagets intentioner og enkeltheder, men det er klart, at det hele tiden må være en forudsætning - det ligger jo også i lovteksten og i de forsøg, der gøres på at hjælpe - at forholdene i det land, man er kommet fra og eventuelt skal vende hjem til, er sådan, at det menneskeligt set lader sig gøre med rimelighed.
Søren Espersen (DF), 2015-05-05:
Det er der, hvor jeg savner en eller anden form for aktivitet fra dansk side som den, jeg syntes – vi var inde på det før – vi oplevede i forbindelse med den skotske afstemning, hvor premierminister Cameron gentagne gange var i Skotland, helt op til afstemningen, og agiterede for at bevare unionen.
Ebbe Kalnæs (CD), 2000-02-11:
Jeg synes, det er vigtigt, at vi har lejlighed til at prøve at afklare nogle af disse ting og forklare, hvad det vil sige at diskriminere eller være ubetænksom i denne sammenhæng, og derfor vil jeg gerne spørge hr. Ole M. Nielsen: Hvis en arbejdsgiver søger arbejdskraft og får ansøgninger, er hr. Ole M. Nielsen så enig i, at det vigtige i den sammenhæng er, at man kigger på ansøgerne og giver dem en reel chance, indkalder til samtale osv., men at der ikke er noget galt i, at en arbejdsgiver - efter at have haft en person af anden etnisk herkomst til samtale - vurderer som arbejdsgiver, at vedkommendes fremtoning eller holdning eller facon i øvrigt er af en sådan art, at han ikke mener, det er den rigtige?
Anni Svanholt (SF), 2001-05-10:
Derfor var vi også meget tilfredse med det, da det så lykkedes SF i forbindelse med finansloven for år 2000 at få aftalt en række nye initiativer på medicinområdet, sådan at vi kunne få gjort noget ved det høje prisniveau, derunder specielt en udbudsmodel, som vi er tilfredse med.
Lars Løkke Rasmussen (V), 2009-04-16:
Regeringen forfølger en meget klar vækststrategi, som har det sigte at gøre gode ting, som det under alle omstændigheder vil være en god idé at gøre: investeringer i en bedre infrastruktur, investeringer i klimaforbedringer, investeringer i forskning, i teknologi, i noget af det, der gør Danmark rigere på sigt, og så gøre det i et tempo, som er afpasset den økonomiske udvikling.
Kim Behnke (FP), 1998-06-25:
På det tidspunkt blev det af Socialdemokratiets ordfører hævdet, at sådan noget kunne ikke passe, og det var urimeligt, at jeg stod på Folketingets talerstol og påstod sådan noget, når det ikke passede. Jeg skal i den forbindelse henvise til bilag 22 under udvalgsarbejdet, hvori ministeren bekræfter, at det er helt korrekt, at Kommissionen har indledt en traktatkrænkelsessag mod Danmark vedrørende de danske registreringsregler for firmabiler, der benyttes af grænsegængere.
Pernille Blach Hansen (S), 2002-05-08:
Jeg vil gerne høre, om det er noget, miljøministeren har planer om at give til andre end bønderne, for det her er jo bare ét eksempel på, hvor mange milde gaver der nu kommer til at regne ned over bønderne fra den nye regering, og hvor mange færre miljøkrav der skal stilles til landbruget fremover.
Anders Samuelsen (LA), 2019-01-15:
Men noget af det første, der sker i den bevægelse, er, at folk kan sætte sig i bevægelse og får en ambition om at komme et andet sted hen indtil den dag, hvor vi bl.a. gennem en god udenrigspolitik, internationalt engagement osv. er med til at sikre, at der er vækstmuligheder der, hvor de kommer fra, at der er et perspektiv, så man har lyst til at blive i det land, hvor man oprindelig kommer fra.
Louise Elholm (V), 2024-05-16:
Det er noget, man er nødt til at læse sig til i høringssvarene og i høringsnotatet, og derfor mener jeg, at der, hvor vi har ansvaret, er at sætte os ind i, hvad det egentlig er for nogle ting, et forslag rører ved, også i erhvervslivet og blandt borgerne.
Ole Sohn (SF), 2010-04-29:
Så lægger jeg til, hvad regeringen offentliggjorde forleden, nemlig at man ud over konvergenskravene vil lave en omprioritering, som betyder en nedskæring på yderligere 4 mia. kr. for kommunerne og yderligere 6 mia. kr. for staten – for nu at referere regeringens egne tal.
Jakob Sølvhøj (EL), 2022-06-07:
Man har i årevis snakket om, at der burde indføres en systematisk uddannelsesplanlægning generelt på arbejdsmarkedet for at løfte de store ufaglærte områder op uddannelsesmæssigt, og jeg synes, at det var oplagt, at man på et område, som i hvert fald i meget stor udstrækning er reguleret af offentlige arbejdsgivere og myndigheder på det ene og andet niveau, fik lavet en egentlig større sammenhængende aftale, hvor man gik i gang med at uddanne de voksne, der er ansat i feltet.
Kristian Thulesen Dahl (DF), 2021-03-03:
Jeg skal egentlig bare bede fru Rosa Lund om at bekræfte – jeg synes egentlig godt, man kunne høre det ud af ordførertalen – at hvis det står til Enhedslisten, regeringens støtteparti, så skal ikke bare børnene, som SF og Radikale også har kæmpet for i den vedtagelsestekst, der ligger, men også de voksne til Danmark.
Elisabeth Arnold (RV), 1999-10-27:
De nationale myndigheder kan jo ofte have et lidt svagt motiv til at efterforske svindel med EU-midler, al den stund disse midler selvfølgelig vil blive fjernet fra de nationale kasser. Vejen frem er selvfølgelig at få nogle solide internationale konventioner, som vi kan tilslutte os, og hvor vi i fællesskab beslutter, hvilke foranstaltninger vi træffer, og hvilke regler vi følger, når vi f.eks. skal retsforfølge bestikkelse, hvordan vi skal definere aktiv og passiv bestikkelse, og hvordan vi skal retsforfølge svig på en ensartet måde i de forskellige EU-lande.
Martin Lidegaard (RV), 2016-04-19:
Men hvis jeg må tage et andet eksempel, nemlig Ramadi, vil jeg sige, at den by mig bekendt nu er kontrolleret af sunnimuslimske irakiske styrker, med en civilbefolkning, der er lykkelig over, at byen er blevet befriet for miner, og hvor det nu er, om jeg så må sige, etniske sunnier, der beskytter sunnier, og der er ikke tale om overgreb mig bekendt.
Pelle Dragsted (EL), 2017-12-14:
Jamen det er klart, at hvis man fra tilsynsmyndighedens side, det kunne vel også gælde det, som den her detektortest eller »skal«-bestemmelse giver, siger, at det her er en saglig begrundelse for at sætte bidragssatserne op, altså f.eks. at man skal polstres, så følger det vel naturligt af det, at når den polstring er gennemført, er der ikke længere nogen saglig begrundelse for fortsat høje bidragssatser.
Mette Reissmann (S), 2014-12-19:
Jeg kan nu konstatere, at vi har med et lovforslag at gøre, der indeholder konkrete stramninger, og i den her sammenhæng vil jeg gerne have lov til at henlede hr. Karsten Lauritzens opmærksomhed på et citat fra Politiken den 27. oktober, hvor hr. Karsten Lauritzen siger: »Men vi har sagt, at vi stemmer for en stramning af lovgivningen, selvom det er en lille en, og det står vi selvfølgelig ved«.
Peter Skaarup (DF), 2003-05-21:
Vi har ganske kort gennemgået de ting, der stod i beretningen, i vedtagelsesforslaget, bl.a. at reglerne for personer på tålt ophold i Danmark, der er mistænkt for krigsforbrydelser, bliver skærpet, og at det er vigtigt, at man sørger for, hvis der skal ske en retsforfølgelse af hærchefen, at det så sker i Irak.
Benny Engelbrecht (S), 2009-02-04:
Jeg siger ikke, at vi skal have en gylleuheldshavarikommission, som skal nedsættes, men en ganske enkel registrering af, hvor uheldet sker, hvor mange liter der er tale om, og hvad det konkret teknisk var, der gik galt i forbindelse med de informationer, vi i forvejen har i systemet.
Kristian Thulesen Dahl (DF), 2012-01-19:
Jeg kan simpelt hen ikke forstå, hvorfor det nu er så svært for en socialdemokrat at give et enkelt svar på et så simpelt spørgsmål om noget, der var så centralt i valgkampen, og som i øvrigt har været så centralt i alle Socialdemokratiets brochurer og valgoplæg de sidste 2-3 år.
Anne Baastrup (SF), 2005-05-11:
Når de så oven i købet bagefter kommer ind på: »Det forhold at leverandører og andre almindelige kreditorer i praksis vil være afskåret fra at indkassere deres tilgodehavender, må befrygtes at kunne tjene som et delvis kreditorly for uredelige virksomheder, der alene behøver frygte retsforfølgning fra virksomhedspanthavere, ToldSkat og Lønmodtagernes side ...,« så synes jeg, vi har et problem.
Morten Østergaard (RV), 2010-05-12:
Men noget andet er, at det er helt absurd at påstå, at det allerstørste problem for dansk økonomi ikke er de gigantiske underskud, der venter i horisonten, når de store årgange går på pension, og dermed udfordringen med at skabe en større arbejdsstyrke i de kommende år.
Katrine Robsøe (RV), 2020-12-15:
Nu nævner Venstres ordfører jo også, at jeg er ny på området her, så skulle der være noget i det, der er en udfordring, vil jeg selvfølgelig også gerne høre det, men jeg er da altid åben over for at se på, hvordan vi kan gøre det her mere gennemsigtigt.
Margrethe Vestager (RV), 2009-05-27:
Senest i dag har vi hørt De Konservatives ordfører gøre rede for en eller anden vag, men sympatisk idé om undervisningsassistenter uden at sige noget som helst om, hvor de mennesker kommer fra, om deres uddannelsesbaggrund, om, hvad det koster, om, hvilken rolle de skal spille.
Astrid Krag (S), 2011-10-12:
Jeg ved godt, at bl.a. CEPOS har konkluderet noget meget bastant, men svaret i de videnskabelige undersøgelser, jeg har kigget på og læner mig op ad, er jo i bund og grund, at det er meget svært at sige noget håndfast om det, altså fordi vi ikke kan isolere enkelte faktorer, når det kommer til de her sundhedsspørgsmål.
Mikkel Dencker (DF), 2007-11-30:
Dansk Folkeparti bliver fra forskellige sider beskyldt for uansvarlighed, når vi har fremført vores ønsker om, at lønningerne hæves inden for den offentlige sektor, og jeg må da så tillade mig at bruge de samme udtryk om regeringen i den her sag, når man tillader sig bare at slynge 400 mio. kr. ud.
Lene Espersen (KF), 2006-01-26:
Det er meget, meget forskelligartede grupper, der bliver idømt en ubetinget frihedsstraf, og jeg har i hvert fald længe haft den opfattelse – den troede jeg faktisk også alle partier i Folketinget delte – at især når der er tale om unge, er der måske alvorlig grund til at overveje, om ikke man skulle forsøge at finde alternative afsoningsformer til de almindelige fængsler, hvor de unge jo kommer i berøring og kontakt med ældre indsatte, der måske kan give dem nogle ideer, som de ikke burde have fået.
Zenia Stampe (RV), 2022-02-03:
Og de bekymringer vil vi jo tage alvorligt i hvert enkelt tilfælde; det er jo derfor, vi har givet os mere tid til at udvælge, så vi kan høre om de bekymringer, der har været i forbindelse med hvert eneste naturområde, og det er jo det, vi gør i forbindelse med de konkrete forvaltningsplaner.